**Multibandera**

| **Resum** | Hi ha moltes banderes repartides pel camp. Els equips han d’anar conquerint posicions i defensant les ja conquerides.  |
| --- | --- |
| **Característiques** | x Competitiu □ Cooperatiu □ Fer equips □ Confiança □ Coneixença□ Orientació □ Estàtic □ Tocar i parar x Foc de camp □ De més d’un dia |
| **Branca** | x Colònia x Estol x Secció x Unitat x Clan x Consell x Famílies  |
| **Durada** | 15 minuts |
| **Participants** | 10 o més | **Espai** | Ampli, a poder ser un bosc o diverses esplanades |
| **Material** | * 45 trossos de tela de 3 colors diferents, 15 de cada color. Si són més de 30 jugadors, ha d’haver cada dos jugadors una bandera de cada color.
 |
| **Objectiu del joc** | Tenir més banderes que l’equip rival quan acabi el temps.  |
| **Disposició a l’espai** | S’assigna cada color a un equip. El color restant l’anomenarem neutral.Qui organitza el joc col·loca les banderes del color neutral repartides pel terreny de joc.Mentre es col·loquen, les jugadores han d’estar totes en un mateix punt, on no es vegi el terreny. |
| **Normativa** | Quan comenci el joc, cada equip ha d’intentar canviar les banderes perquè passin a ser del seu color. Un cop es canvia una bandera, s’ha de tornar a la base central la bandera que hi havia col·locada. Allà els equips poden anar a buscar més banderes del seu color. Si una persona toca una altra de l’equip contrari, la pot reptar, mitjançant el pedra-paper-tisora. Qui perd, ha de tornar a la base central. Quan acaba el temps, ningú pot tocar cap bandera i es fa el recompte de les banderes de cada equip que hi ha al terreny. |
| **Perspectiva ecosocial** | - |
| **Variants** | * Podem canviar el pedra-paper-tisora per qualsevol altra forma de reptar la gent.
* Podem jugar amb més equips.
 |

****